
PRVA MOJZESOVA KNJIGA (GENEZA) 


ZAČETKI SVETA IN ČLOVEŠTVA 


Bog ustvari vesolje in človeštvo 


V začetku je Bog ustvaril nebo in zem- 

ljo. 2Zemlja pa je bila pusta in prazna, 
tema se je razprostirala nad globinami in 
duh Božji je vel nad vodami. 

SBog je rekel: »Bodi svetloba!« In nastala 
je svetloba. 4Bog je videl, da je svetloba 
dobra. Ločil je svetlobo od teme. "Imenoval 
je svetlobo dan, temo pa je imenoval noč. In 
bil je večer in bilo je jutro, prvi dan. 

Bog je rekel: »Bodi obok sredi voda in naj 
loči vode od voda!« ?Naredil je obok in ločil 
vode, ki so bile pod obokom, od voda nad 
obokom. Zgodilo se je tako. 8Bog je obok 
imenoval nebo. In bil je večer in bilo je jutro, 
drugi dan. 

Bog je rekel: »Vode pod nebom naj se 
zberejo na en kraj in prikaže naj se kopno!« 
Zgodilo se je tako. !OBog je kopno imenoval 
zemljo, zbrane vode pa je imenoval morje. 
Videl je, da je dobro. !!Nato je Bog rekel: 
»Zemlja naj požene zelenje, rastlinje, ki daje 
seme, in drevje, ki na zemlji rodi sadje s 


semenom po svoji vrsti!« Zgodilo se je tako. 
V2Zemlja je pognala zelenje, rastlinje, ki daje 
seme, in drevje, ki rodi na zemlji sadje s 
semenom po svoji vrsti. Bog je videl, da je 
dobro. '3In bil je večer in bilo je jutro, tretji 
dan. 

'4Bog je rekel: »Naj bodo luči na nebes- 
nem oboku! Ločujejo naj dan od noči in naj 
bodo znamenja za čase, dneve in leta! 'SNaj 
svetijo na nebesnem oboku in razsvetljujejo 
zemljo!« Zgodilo se je tako. '€Bog je naredil 
dve veliki luči: večjo luč, ki naj gospoduje 
dnevu, in manjšo luč, ki naj gospoduje noči, 
ter zvezde. !7Bog jih je postavil na nebesni 
obok, da bi razsvetljevale zemljo. !8Gospo- 
dovale naj bi dnevu in noči in ločevale svet- 
lobo od teme. Bog je videl, da je dobro. '?In 
bil je večer in bilo je jutro, četrti dan. 

20Bog je rekel: »Ziva bitja naj mrgolijo v 
vodah in ptice naj letajo nad zemljo pod 
nebesnim obokom 2!Bog je ustvaril velike 
morske živali in vsa živa bitja, ki se gibljejo 
in mrgolijo v vodah, po njihovih vrstah in 


1-2,4a V SZ imamo različna besedila o stvarjenju (prim. 2,4b-23; Ps 104; Job 26,5—14; 38—39). Posebna 

značilnost tega besedila je v tem, da Bog ustvarja z besedo, in to v nekakšnem bogoslužnem časovnem okviru tedna: 
v šestih dneh opravi osem del, počitek sedmega dne pa posvečuje vse narejeno. Gotovo hoče pisec reči, da je ves svet 
Božje delo, da torej Bog ni le urejevalec že dane snovi (kaosa); izrecno pa SZ govori o »stvarjenju iz nič« v 2 Mkb 7,28. 
1 Vrstico je mogoče razumeti kot povzetek vsega, kar bo sledilo (prim. 2,4a). — V začetku je Bog ustvaril ali Ko je Bog 
začel ustvarjati. — Bog (hebr. 'elohim): slovnično je beseda množinska, vendar je v sobesedilu rabljena kot edninska. — 
ustvaril: hebr. beseda bard' se uporablja samo za Božje stvariteljsko delovanje, medtem ko drugi glagoli (naredit, postaviti, 
razdeliti, oblikovati itd.) lahko pomenijo tudi človeška opravila. — nebo in zemljo: besedni par je govorniška figura 
(merizem), ki označuje celoto kozmosa; vse, kar je, je Božje delo. 2 Izrazi pusta in prazna (hebr. toku vabohu), tema, 
globine, vode pomenijo stanje sveta pred Božjim posegom: grozljiva brezoblična mrtva gmota pravodovja — kaos. — duh 
Božji ali Božji dih (hebr. ruah 'elohim); v povezavi z naslednjimi glag. bi ta dih (prim. 2,7) pomenil navzočnost Božjega 
življenjskega počela nad kaosom, napoved začetka urejanja in oživljanja sveta. Nekateri pa hebr. besedilo razumejo kot 
silen vihar, ki bi bil še dodatna prvina kaosa. 3-5 Bog z besedo prikliče v bivanje svetlobo in s tem začne urejati svet 
(prim. Ps 104,2). Razmejitev med svetlobo in temo, nočjo in dnevom pomeni začetek časa. Razdelitev in poimenovanje 
sta značilnosti urejanja sveta; prva delitev je pognala v tek čas, naslednje bodo oblikovale prostor. 4 Bog je videl, da je 
svetloba dobra: k Božjim delom spada tudi hvalnica. Ker tu še ni ljudi, da bi Boga hvalili z bogoslužjem, Bog sam hvali 
svoje delo. V tem primeru je značilno, da je odobravanje namenjeno le svetlobi; tema je značilnost kaosa, ki nasprotuje 
Božjemu delu. 5 In bil je večer. obrazec, ki sklepa stvarjenje vsakega dneva, kaže, da je nastal v dobi, ko so čas po 
sončnem zahodu imeli za začetek novega dneva. — prvi dan db. en dan; prilagoditev glede na to, da so naslednji dnevi 
označeni z vrstilnimi števniki. 6 obok je po antičnih predstavah nekakšna trdna kupola nad zemeljsko ploščo (prim. 
Ezk 1,22—23), ki zadržuje »zgornje vode«. 8 Pred sklepnim obrazcem za drugi dan gr. vstavlja Bog je videl, da je dobro. 
9 Zgodilo se je tako: gr. ima namesto tega In vode pod nebom so se zbrale na kup in prikazalo se je kopno. MI Pisec deli 
rastline po načinu razmnoževanja v tri skupine: travo, kjer seme ni očitno vidno, rastline s semenom in drevesa, ki imajo 
seme v sadežih. 14-19 Navidezna neskladnost, saj Bog ustvari svetlobo prvi, nebesne luči pa šele četrti dan. Morda 
gre za namerno zapostavljanje sonca, meseca in zvezd, ker so nebesna telesa pri narodih okoli Izraelcev veljala za 
božanstva. Zato pisec niti ne zapiše besed za sonce in mesec, temveč govori le o »večji« in »manjši« luči. Pomembno je, 
da jih je ustvaril edini Bog, jih postavil na njihova mesta in jim odredil naloge; med temi je za izraelskega duhovnika 
posebno pomembno določanje prazničnega koledarja. 21 velike morske živali: morda so to nekakšne pošasti iz antičnih 
pripovedi, povezane s prvotnim kaosom (prim. Iz 27,1; 51,10; Ps 74,13; 148,7); podobno kakor nebesna telesa so tudi 
te le od Boga ustvarjena bitja. 

vse krilate ptice po njihovih vrstah. Bog je 
videl, da je dobro. ??Blagoslovil jih je in 
rekel: »Plodite se in množite, napolnite vse 
morsko vodovje! In ptice naj se množijo na 
zemlji! 2sIn bil je večer in bilo je jutro, peti 
dan. 

24Bog je rekel: »Zemlja naj rodi živa bitja 
po njihovih vrstah: živino, laznino in zveri 
zemlje!« Zgodilo se je tako. 2>Bog je naredil 
zveri zemlje po njihovih vrstah, živino po 
njenih vrstah in vso laznino na zemlji po 
njenih vrstah. Bog je videl, da je dobro. 

26Bog je rekel: »Naredimo človeka po svoji 
podobi, kot svojo podobnost! Gospoduje 
naj ribam morja in pticam neba, živini in 
vsej zemlji ter vsej laznini, ki se plazi po 
zemlji« 27Bog je ustvaril človeka po svoji 
podobi, po Božji podobi ga je ustvaril, 
moškega in žensko je ustvaril. 

28Bog ju je blagoslovil in jima rekel: »Bo- 
dita rodovitna in množita se, napolnita zem- 
ljo in si jo podvrzita; gospodujta ribam v 
morju in pticam na nebu ter vsem živalim, 
ki se gibljejo po zemlji« 2?Bog je rekel: 
»Glejta, dajem vama vse zelenje s semenom, 
ki raste po vsej zemlji, in vse sadno drevje, 
katerega sadje nosi seme. Naj vama bo v 


hrano. š0Vsem živalim na zemlji, vsem pti- 
cam na nebu, vsemu, kar se giblje po zemlji 
in ima v sebi življenje, dajem v živež vse 
zelene rastline.« Zgodilo se je tako. 3! Bog je 
videl vse, kar je naredil, in glej, bilo je zelo 
dobro. In bil je večer in bilo je jutro, šesti 
dan. 

Tako sta bila narejena nebo in zemlja in 

vsa njuna vojska. 2Sedmi dan je Bog 
dokončal delo, ki ga je naredil, in počival je 
sedmi dan od vsega dela, ki ga je storil. 
šBlagoslovil je sedmi dan in ga posvetil, kajti 
ta dan je počival od vsega svojega dela, ki ga 
je storil, ko je ustvarjal. £Tako sta se začela 
nebo in zemlja, ko sta bila ustvarjena. 


Človek v raju 


Na dan, ko je GosPpoD Bog naredil zemljo 
in nebo, Sše ni bilo nobenega poljskega 
grmičja na zemlji in trava še ni rastla na 
polju, kajti GospoD Bog še ni pošiljal dežja 
na zemljo in ni še bilo človeka, da bi polje 
obdeloval. Iz zemlje pa se je vzdigovala 
vlaga in namakala vso površino polja. 7Go- 
SPOD Bog je iz zemeljskega prahu izoblikoval 
človeka, v njegove nosnice je dahnil življe- 
njski dih in tako je človek postal živa duša. 


22 Osnovni svetopisemski pomen blagoslova je rodovitnost, ki omogoča nadaljevanje živih bitij kljub umrljivosti. Ni 
pa blagoslova za rastline, ker jih nekoč niso šteli med živa bitja. 26 S to vrstico se začenja nekaj čisto novega: Bog se 
nekako posvetuje sam s seboj. — po svoji podobi, kot svojo podobnost: besedna zveza nekako opredeljuje človeka v odnosu 
do Boga. V. 26b, v. 28 in Ps 8,7 človekovo podobnost Bogu ponazarjajo s človekovim gospodovanjem nad drugimi 
živimi bitji. Iz | Mz 5,3, kjer obrazec velja za odnos med očetom in sinom, lahko sklepamo, da je tudi tu mišljeno osebno 
razmerje med Stvarnikom in človekom; prim. še Ezk 1,26. 27 moškega in žensko: besedi označujeta spolno različnost; 
spolnost je osnova za blagoslov v v. 28. Isti besedni par je uporabljen pri živalih v | Mz 6-7. 29 Hraniti se z živalmi 
pomeni prelivati kri, kar nasprotuje prvotnemu Božjemu načrtu. Medtem ko tu Bog daje človeku le rastlinsko hrano, 
mu v 9,3, po potopu, izrecno dovoljuje jesti meso. 30 dajem manjka v večini hebr. rokopisov. — Tudi živalim Bog 
namenja le rastlinsko hrano, kar nakazuje idealen svet brez nasilja; ljudje in živali živijo med seboj v skladnosti; nasilje 
med ljudmi je začetek nereda v stvarstvu (prim. 6,11). SP včasih pri tem, ko govori o živalih, slika razmerja med ljudmi. 
Nenasilnemu začetku ustreza miroljubnost v mesijanskem kraljestvu (prim. Iz 11,6-9). 31 zelo dobro: potem ko je Bog 
ob vsakem delu posebej ugotovil, da je »dobro« (gl. op. k v. 4), je na koncu stvarjenja pohvala za vse Božje vesolje. 

] vsa njuna vojska: SP izraelskega Boga večkrat imenuje GosPOD nad vojskami (2 Šam 6,18; Iz 6,3.5; Ps 24,8; 46,8 

idr.). Izraz spominja na Izraelovo vojsko, urejeno za boj. Drugje, npr. v 5 Mz 4,19, označuje nebesna telesa. Tu se 
nanaša na vse prvine, ki sestavljajo urejeno vesolje. 2 Sedmi dan: nekateri prevodi imajo šesti dan, ker bi se radi izognili 
vtisu, da je Bog delal na sobotni dan. Sobota je bila v starih časih pri semitih dan, ko je delo lahko prineslo nesrečo, 
zato je bilo prepovedano, Svetopisemsko razodetje ji je dalo teološki pomen: človeku je zagotovljen reden tedenski 
počitek (prim. 2 Mz 23,12; 5 Mz 5,12-15); sedmi dan kot dan počitka (hebr. šabdt 'prenehanje') spominja na 
dokončanje stvarjenja (prim. 2 Mz 20,8—12); po 2 Mz 31,12—17 je sobota znamenje zaveze Boga z njegovim ljudstvom. 
Heb 4,1-11 se vrača k človekovemu deležu pri Božjem počitku. da sra se začela: tako je tu prevedena beseda roledot, 
ki običajno pomeni »rojevanja«, tj. rodovnik (prim. 5,1; 6,9). Drugod je zaradi sobesedila ista beseda prevedena z zgodba 
ali s potomstvo (prim. 6,9; 25,19; 37,2). — Po teoriji o »virih« se tu konča prvi del P in se nadaljuje v 5,1. 2,4b-3,24 
To je različica o začetkih sveta in človeštva, V prvem delu (2,4b-25) natančneje pripoveduje o stvarjenju človeka; že 
znotraj tega dela, ko Bog človeku prepove jesti z enega od dreves, se začenja zgodba o grehu in kazni, ki se odvije v 
3,1-24. 4b dan tu ne pomeni časovnega razpona, v katerem bi Bog opravil kako delo, kakor je to v pogl. 1. — GosPoD: 
ptvič je uporabljeno Božje ime, ki ga hebr. označuje s štirimi znaki za soglasnike: $HVH. Iz spoštovanja do svetega 
imena ima gr. kyrtos 'gospod'. 'Ta zamenjava se je uveljavila tudi v izročilu krščanskega prevajanja SZ; gl. op. k 2 Mz 
3,15. - GosPoD Bog: dvojno poimenovanje Boga je značilno za | Mz 2—3. 6 vlaga: ni jasno, kaj pomeni hebr. beseda 
'ed (v gr. prevedena kot studenec). 7 1z zemeljskega prahu: poudarek je na zemlji, saj je človekovo življenje odvisno od 
nje. Prah je nepripravno gradivo za oblikovanje kipa; v veliko starih vzhodnih zgodbah o nastanku človeka je snov glina; 
prah tu najbrž opominja na minljivost človekovega življenja (prim. 3,19). — izoblikoval (hebr. jasar): glag. označuje 
lončarjevo ali kiparjevo delo. — človeka (hebr. 'adam): tu s členom, kar označuje občno ime. Zato novejši prevodi to 
besedo prevajajo kot lastno ime le v 3,17 in 4,25, kjer je brez člena. Besedna igra povezuje človeka s prstjo (hebr. 
'adamdh), iz katere je narejen. — življenjski dih (hebr. nešamah): kot življenjsko počelo oživlja snovno telo; prim. Prg 

8GosPpoD Bog je zasadil vrt proti vzhodu v 
Edenu in je tja postavil človeka, katerega je 
bil izoblikoval. %GospoD je dal, da je iz 
zemlje pognalo vsakovrstno drevje, prijetno 
za pogled in dobro za jed, tudi drevo življen- 
ja v sredi vrta in drevo spoznanja dobrega in 
hudega. 

TOV Edenu je izvirala reka, da je namakala 
vrt; od tam pa se je delila v štiri glavne reke. 
Ena od njih se imenuje Pišon. Ta teče 
okoli vse dežele Havila, v kateri je zlato — 
žin zlato te dežele je dobro; tam je tudi 
bdelij in kamen oniks. 'SDrugi reki je ime 
Gihon. Ta teče okoli vse dežele Kuš. 
U4Tretji reki je ime Tigris. 'Ta teče vzhodno 
od Asurja. Četrta reka pa je Evfrat. 

15GosPoD Bog je vzel človeka in ga posta- 
vil v edenski vrt, da bi ga obdeloval in 
varoval. !$GospoD Bog je človeku zapovedal 
in rekel: »Z vseh dreves v vrtu smeš jesti, !/le 
z drevesa spoznanja dobrega in hudega nikar 


ne jej! Kajti na dan, ko bi jedel z njega, boš 
gotovo umrl.« 

I8GospoD Bog je rekel: »Ni dobro za člo- 
veka, da je sam; naredil mu bom pomoč, ki 
mu bo primerna.« !?GospoD Bog je izobliko- 
val iz zemlje vse živali na polju in vse ptice 
pod nebom ter jih pripeljal k človeku, da bi 
videl, kakšna imena jim bo dal, in da bi vsako 
živo bitje imelo tisto ime, ki bi mu ga dal 
človek. 20Tako je človek dal imena vsej živini 
in vsem pticam na nebu in vsem živalim na 
polju, zanj pa se ni našla pomoč, ki bi bila 
njemu primerna. 2! GospoD Bog je tedaj sto- 
ril, da je na človeka leglo trdno spanje in je 
zaspal. Vzel je eno njegovih reber in tisto 
mesto napolnil z mesom. ?2GosPoD Bog je 
iz rebra, ki ga je vzel človeku, naredil ženo 
in jo pripeljal k človeku. 2STedaj je človek 
rekel: 

»To je končno kost iz mojih kosti 
in meso iz mojega mesa; 


20,27; Job 27,3; 34,14. Druga besedila v tej zvezi govorijo o duši (hebr. nepeš) ali o duhu oz. dihu (hebr. ruah). - duša: 
s tem je mišljeno celotno človeško bitje, oseba. 8 zasadil. Bog s tem poskrbi za človekovo prehrano; prim. 1,29. - v 
Edenu: tu, v v. 10 in v 4,16 pomeni neznano pokrajino nekje na Vzhodu, gledano iz Palestine. Drugje je Eden v zvezi 
edenski vrt db. vrt Eden. Gr. je vrt prevedla kot paradiž (paradeisos), v 3,23—24 pa še ime Eden z razkošjem (tryphe), 
skupaj torej paradiž razkošja. Na Bližnjem Vzhodu sicer razširjena predstava o kraju brezdelja in uživanja pa ne ustreza 
povsem svetopisemski podobi. 9 drevo življenja ali vzel življenja« je simbol, ki so ga splošno poznali na starem Vzhodu. 
Po pripovedih je ta rastlina uživalcu obnavljala mladost in ga delala nesmrtnega (prim. Ep o Gilgamešu, 11. plošča). V 
Prg 3,18 pisec modrost primerja drevesu življenja, ker osrečuje človeka. — drevo spoznanja dobrega n hudega: po zgledu 
drevesa življenja je postavljeno v vrt še drugo drevo, ki ima v zgodbi o grehu pomen človekove preizkušnje. Ime je 
nenavadno dolgo in se v celoti omenja le še v v. 17; sicer je to drevo sredi vrta (3,3) ali le drevo (3,11.1 2). Iz besed v 3,5 
je razvidno, da je s spoznanjem dobrega in hudega mišljena vseobsegajoča modrost, ki je pridržana Bogu. Ne gre toliko 
za teoretično znanje, temveč bolj za spoznanje, kaj človeku prinaša srečo in kaj ga vodi v nesrečo. Sposobnost 
razločevanja med tem, kaj je za človeka dobro in kaj hudo, označuje odraslost (prim. 5 Mz 1,39; Iz 7,15), posebno pa 
se ta modrost pripisuje kralju oz. jo kralj potrebuje (prim. 2 Sam 19,36; 1 Kr 3,9). 10-14 Ves svet - štiri strani neba 
- predstavljajo štiri reke oz. dežele, ki jih reke napajajo. Pomembno je, da izvirajo iz edenskega vrta, ki je posebno Božje 
delo; reke prinašajo blagoslov rodovitnosti. 11 Pišon: ime sicer neznane reke. - Havila: dežela v Arabiji (prim. 10,29), 
kjer so doma dišeči bdelij in dragi kamni (v. 12), pa tudi dežela blizu Egipta, južno od Palestine (prim. 25,18; | Sam 
15,7). 13 Gihon je znan le kot studenec pri Jeruzalemu. - Kuš navadno pomeni Etiopijo, je pa še Kuš v Midjanu, 
jugovzhodno od Palestine. 14 Tigris in Evjrar: znani reki, ki izvirata v Armenskih gorah in skozi Mezopotamijo tečeta 
proti Perzijskemu zalivu. — Asur: prvotna prestolnica Asirije v severni Mezopotamiji. 15 obdeloval in varoval: vrt je sicer 
zasadil Bog (v. 8), toda potrebuje človeka, ki bi ga obdeloval (prim. v. 5) in bil zanj odgovoren. Delo je torej najprej 
naravna sestavina človekovega bivanja, s pojavom greha pa bo z delom povezano tudi trpljenje (prim. 3,17—19). 17 
nikar ne jej: prepoved postavlja svobodnega človeka na preizkušnjo; v sobesedilu je izraz Božje očetovske skrbi za človeka. 
- boš gotovo umrl db. boš umrl od smrti; človek, ki je narejen iz prahu zemlje (v. 5), je sicer umrljiv, toda pisec prikazuje 
življenje v Božjem vrtu kot poseben dar Božje bližine, kjer bi se človek izognil smrti. 18 Stvarjenje človeka je 
predstavljeno v stopnjah: telo iz zemlje je potrebovalo še življenjsko počelo, da je človek zaživel (v. 7); zdaj potrebuje 
še dopolnilo drugega človeka. — pomoč: beseda je nevtralna; ni še rečeno, da mora to biti bitje drugega spola. — mu bo 
primerna: ta pomoč mora biti bitje, ki bo človeku popolnoma ustrezalo; nikakor ni dovolj, da bi mu le pomagalo pri 
delu, temveč mora to novo bitje dopolniti stvarjenje človeka. 19 Stvarjenje živali je Božji »poskus«, kako priskrbeti 
človeku »pomoč«. Živali so del stvarstva, ki je človeku podoben po dihanju, vendar žival ne more biti človeku partner 
v pravem pomenu. S tem ko Bog da človeku priložnost, da poimenuje živali, mu priznava njegov razum, ki se izkazuje 
v jeziku, in njegovo odgovornost za stvarstvo. 21 zrdno spanje ni navaden počitek, temveč nenaravna otrplost (prim. 
15,12; 1 Sam 26,12; Job 4,13; Prg 19,15). Človeku ni dovoljeno opazovati Boga pri delu, sme le občudovati »izdelek«. 
- reber (hebr. seli"): poleg rebra označuje tudi 'stran' oz. "bok'. Tu kot gradbena snov za žensko nakazuje, kako je ženska 
istega bistva kakor moški in kako se spolno privlačita. 22 naredil db. zgradil, edinstven primer uporabe tega glagola. 
23 Človekove besede, ko je zagledal žensko, so v hebr. besedilu sestavljene izrazito ritmično in s tem izražajo veliko 
veselje in občudovanje. — kost iz mojih kosti in meso iz mojega mesa je običajen hebr. način izražanja za tesno, zlasti krvno, 
medsebojno pripadnost ljudi (prim. 29,14; Sod 9,2; 2 Sam 5,1). To je treba povezati s podobo rebra (v. 21). — možinja: 
hebr. 'iššdh, medtem ko je mož hebr. "iš. Besedno igro, ki po svoje poudarja, da sta moški in ženska bitji iste vrste, je že 
M. Luter prevedel tako, da je za ta primer skoval posebno nemško besedo. — Pavel v 1 Kor 11,7—9 iz trditve, da je 
ženska narejena iz moškega, izvaja sklep, da je zato moškemu podrejena. Tako sklepanje pa je piscu 1 Mz 2-3 popolnoma 
tuje. 

ta se bo imenovala možinja, 
kajti ta je vzeta iz moža.« 
24 Zaradi tega bo mož zapustil očeta in 
mater in se pridružil svoji Ženi in bosta eno 


njegova Žena sta se skrila pred GosPODOM 
Bogom sredi drevja v vrtu. %GospoD Bog je 
poklical človeka in mu rekel: »Kje si?« !0Od- 
vrnil je: »Slišal sem tvoj glas v vrtu, pa sem 


meso. 
2SBila pa sta oba naga, človek in njegova 
žena, a ju ni bilo sram. 


se zbal, ker sem nag, in se skril.« ! Pa je rekel: 
»Kdo ti je povedal, da si nag? Si mar jedel z 
drevesa, s katerega sem ti prepovedal jesti?« 
!2Clovek je odgovoril: »Zena, ki si mi jo dal, 
mi je dala sad drevesa in sem jedel.« !3Go- 
sPOD Bog je rekel ženi: »Zakaj si to storila?« 
Zena je odgovorila: »Kača me je zapeljala in 
sem jedla.« |4GospoD Bog je rekel kači: 
»Ker si to storila, 
bodi prekleta med vsemi zvermi 
in vsemi poljskimi živalmi. 
Po trebuhu se boš plazila 
in prah jedla 
vse dni življenja. 
15 Sovraštvo bom naredil med teboj in 
ženo 
ter med tvojim in njenim zarodom. 
On bo strl tvojo glavo, 
ti pa boš ranila njegovo peto.« 
16 Ženi pa je rekel: 
»Zares, mnogo boš trpela v svoji 
nosečnosti 
in v bolečinah boš rojevala otroke. 
Po možu boš hrepenela, 
on pa bo gospodoval nad teboj.« 


Izgon iz raja 


Kača pa je bila bolj prekanjena kakor 
vse živali na polju, ki jih je naredil Go- 
sPOD Bog. Rekla je ženi: »Ali je Bog res rekel, 
da ne smeta jesti z nobenega drevesa v vrtu?« 
2In žena je rekla kači: »Od sadu drevja v vrtu 
jeva, Sle z drevesa sredi vrta,« je rekel Bog, 
ne jejta sadu, tudi dotikajta se ga ne, sicer 
bosta umrla!« 4Kača pa je rekla ženi: »Nika- 
kor ne bosta umrla! SV resnici Bog ve, da bi 
se vama tisti dan, ko bi jedla z njega, odprle 
oči in bi postala kakor Bog, poznala bi dobro 
in hudo.« Zena je videla, da je drevo dobro 
za jed, mikavno za oči in vredno poželenja, 
ker daje spoznanje. Vzela je torej od njego- 
vega sadu in jedla, dala pa je tudi možu, ki 
je bil z njo, in je jedel. 7Tedaj so se obema 
odprle oči in spoznala sta, da sta naga. Sešila 
sta si predpasnika iz smokvinih listov. 
"Zaslišala sta glas GOsPODA Boga, ki je ob 
dnevnem vetriču hodil po vrtu. Clovek in 


24 eno meso: poudarek je na skupnem življenju; medsebojna privlačnost v zvezi moškega in ženske je močnejša od 
navezanosti otroka na starše. 25 V SP sicer oblečenost pomeni človekovo dostojanstvo, nagota pa sramoto in 
izpostavljenost. Tu pisec namiguje na razliko med stanjem zaupnega razmerja človeka do Boga in med porušenim 
prijateljstvom po grehu (prim. 3,7.10). Tako ta podoba nemotene skladnosti napoveduje prihodnjo dramo. 

] Kača je ena od ustvarjenih živali (prim. v. 14), vendar ima v tej zgodbi vlogo, ki daleč presega živalsko. — 

prekanjena: prid., ki pogosto označuje življenjsko modrost (prim. Prg 12,16.23), tu pa nedvomno pomeni zvitost, 
ki hoče škodovati. Na starem Vzhodu je kača simbolizirala plodnost (Kanaan) pa tudi politično moč, ki je v zvezi z 
modrostjo (Egipt). V babilonskem Epx o Gilgamešu je kača junaku ukradla zel življenja in se z njo okoristila. 
Svetopisemsko izročilo je v kači pozneje videlo Bogu sovražno silo, ki jo imenuje hudič ali satan (prim. Mdr 2,24; Jn 
8,44; 1 Jn 3,8; Raz 12,9; 20,2). 2 jeva: vprašanju, v katerem »prekanjeni« skušnjavec namenoma pretirava glede Božje 
prepovedi, žena nasede tako, da zagovarja Boga. 3 tudi ne dotikajta se ga: tega določila ni v Božji prepovedi (2,17); 
ženino pretiravanje verjetno razodeva, da ji je kačino vprašanje že zbudilo negotovost glede Božje dobrote. 4 Nikakor 
ne bosta umrla: kača neposredno zanika Božjo besedo in s tem ruši človekovo zaupanje v Boga. 5 odprle oči: semitsko 
izražanje, ki napoveduje izredno spoznanje; prim. 4 Mz 22,31; k 24,31. - kakor Bog: možen prevod tudi kakor bogovi, 
kar bi pomenilo, da bi človek z uživanjem prepovedanega sadu postal glede modrosti podoben bogovom (tj. angelskim 
bitjem; prim. 6,2 in gl. op.). Kačine besede razkrivajo človekovo hrepenenje po vedno višjem spoznanju, ki je dobro le, 
če se s tem ne skuša oddaljiti od Stvarnika. 6 ker daje spoznanje: tega sam pogled na sadež ne more povedati; žena 
verjame skušnjavcu. — tudi možu: zveza moškega in ženske, ki naj bi osrečevala (prim. 2,23sl.), tu združuje v prestopku, 
ki vodi v nesrečo. 7 V kačinem zapeljevanju je bilo nekaj resnice; ko sta mož in žena prestopila Božjo prepoved, nista 
(takoj) umrla in v resnici sta postala modrejša, le da ju novo spoznanje ni osrečilo. V telesni nagoti se zdaj počutita 
nelagodno in izpostavljena (prim. 2,25). 8 se skrila: človek v edenskem vrtu se kakor vsak prestopnik skriva pred tistim, 
ki more odkriti in kaznovati krivdo. 9 Kje si: Bog vedno skrbi za človeka in ga kliče tudi takrat, ko se je ta uprl z 
neposlušnostjo. 10-13 Bog nastopa kot zasliševalec, človek pa se brani kot obtoženec. V v. 11 Bog človeku odkrije 
njegov prestopek in mu dovoli, da se kot obtoženec brani. Kači pa ni dano, da bi se zagovarjala. 14 Prvi kazenski izrek 
je prekletstvo nad kačo. 15 zarodom db. semenom (hebr. zgra'). Možen smisel vrstice je napoved trajnega sovražnega 
odnosa med ljudmi (zarod žene) in kačami (zarod kače). Ker je izrek naslovljen na kačo, je to očitno kazen zanjo oz. 
za njeno potomstvo. — strl in ranila (hebr. šup): prevod negotov. V gr. je obakrat zerčo, kar pomeni tudi 'prežati', lat. pa 
ima prvič conteret "bo strl' in drugič imsidiaberis 'prežala boš'. — V tej vrstici so krščanski razlagalci v povezavi z drugimi 
deli SP pogosto videli »protoevangelij«, prvo blagovest, češ da Bog tu napoveduje zmago nad satanom, tj. človekovo 
odrešenje. S to razlago se povezuje pojmovanje obeh zarodov kot posameznih oseb; zarod žene je Kristus. Na katoliško 
izročilo je vplival lat. spsa conteret "ona bo strla', kjer je v hebr. in gr. moški osebni zaimek in se nanaša na zarod. S tem 
je dobil velik pomen lik Marije kot Odrešenikove matere. 16 Kazenski izrek ženi omenja tipično »žensko« trpljenje. 

17Adamu je rekel: kerube in meč, iz katerega je švigal ogenj, 
»Ker si poslušal glas svoje žene da bi stražili pot do drevesa življenja. 
in jedel z drevesa, 
o katerem sem ti zapovedal in rekel: 
»Nikar ne jej z njega! 
naj bo zaradi tebe prekleta zemlja; 
s trudom boš jedel od nje vse dni 
svojega življenja. 
18 Trnje in osat ti bo rodila 
in jedel boš poljsko rastlinje. 
1? V potu svojega obraza 
boš jedel kruh, 
dokler se ne povrneš v zemljo, 
kajti iz nje si bil vzet. 
Zares, prah si 
Jin v prah se povrneš.« 
20Človek je imenoval svojo ženo Eva, ker 
je postala mati vseh živih. 2] GospOD Bog je 
naredil človeku in njegovi ženi suknji iz kože 
in ju oblekel. 2?Tedaj je GospoD Bog rekel: 
»Glejte, človek je postal kakor eden izmed 
nas, saj pozna dobro in hudo. Da ne bo zdaj 
iztegnil roke in vzel še z drevesa življenja ter 
jedel in živel na veke!« 29In Gosrop Bog je 
odpravil človeka iz edenskega vrta obdelovat 
zemljo, iz katere je bil vzet. 24Izgnal je člo- 
veka in postavil vzhodno od edenskega vrta 


17 Adamu: hebr. je tu brez člena, torej lastno ime, kakor še v 4,25; gl. op. k 2,7. — prekleta zemlja: medtem ko je Bog 
preklel kačo (v. 14), ni preklel človeka, le zemljo. V nasprotju z 2,15 je v 3,17—19 pri človekovem delu poudarek na 
trpljenju. »Prekleta zemlja«, ki to povzroča, je seveda zunaj edenskega vrta. 18 Trnje in osat pomenita razočaranja 
kmeta, kadar pridelek ni v sorazmerju s trudom; vendar si pridela tudi kruh (v. 19). 19 prah si prim. 2,7. Smrt tu ni 
toliko strašna kazen za greh (prim. 2,17), temveč pisec bolj razmišlja o minljivosti življenja človeka, ki ga je Bog naredil 
viz zemeljskega prahu«. 20 Eva hebr. kavvdh: pisec to ime povezuje s hebr. besedo za življenje kajjdkh. Poimenovanje 
žene kot matere kljub kazni budi zaupanje v človekovo prihodnost. 21 Dejanje kaže, kako Bog skrbi za človeka in hoče 
omiliti kazen. 22 kakor eden izmed nas tj. izmed nadnaravnih bitij, Boga samega in njegovega dvora (prim. 1 Kr 22,19; 
Job 1,6). V mezopotamskih mitih, posebno v Epu o Gilgamešu, bogovi pridržijo nesmrtnost sebi; človek zaman hrepeni 
po njej. Motiv »ljubosumnosti bogov« je tu povezan s kaznijo za človekov prestopek. Ta vrstica in v. 24 govorita o 
človekovi umrljivosti drugače kakor 2,17. 23 odpravil: kazen, ki zajema vse, kar je povedano v posameznih kazenskih 
izrekih, je izgon iz edenskega vrta, tj. iz območja posebne Božje bližine. 24 kerube: v Mezopotamiji so tako imenovali 
božanska bitja, ki so pogosto upodobljena kot krilati levi s človeškim obrazom; postavljali so jih kot varuhe ob vhode 
svetišč. V SZ so to nebeška bitja, ki služijo Izraelovemu Bogu; prim. 1 Sam, 4,4; 1 Kr 6,23—28; Ezk 28,14.16; Ps 18,11. 
- meč, iz katerega je švigal ogenj db. plamen bliskajočega se meča ali plamen meča, ki se obrača sem in tja; podoba bliska oz. 
strele kot izraza Božje moči: ima isto vlogo kakor kerubi. 

